VALUMED KFT, Dr. Balázs Mária

Balatonvilágos Háziorvosi Szolgálat

Beszámoló/2020 évre

A praxisba bejelentkezettek száma: 920 bejelentett fő

A tavalyi adathoz képest ez emelkedést mutat.

Sokan a község lakói közül hosszabb időre, egyesek végleg külföldön dolgoznak, és laknak, így a magyar biztosításuk megszűnik, őket az OEP nem finanszírozza, és ugyanakkor lehet hogy benne vannak a 920 főben.

A betegek korcsoport szerinti megoszlása:

Csecsemő és gyermek összesen:75(fiú 46, lány 29 )

19 évesek és idősebb 845 ( férfi 424, nő 421 )

A praxis napi forgalmát, ami leginkább meghatározza, a folyamatosan idősödő lakosság, és nem sok, kevés ambuláns beteg.

A rendelőben ellátott esetek száma: 5918fő/év

Hívás:30 alkalom/év

Fekvőbeteg gyógyintézetbe utaltak száma:37

Szakrendelésre utalások száma:752 eset

diagnosztikai vizsgálat: 520,

A betegforgalom éves alakulása nagyjából állandó.

Jelentős változást okozott a mindennapi munkánkban a megjelenő Covid világjárvány.

Balatonvilágoson a mai napig 166 bejelentést tettünk az ANTSZ felé, mint aki igazoltan fertőzött, átesett a covid fertőzésen.

A szükséges védőfelszerelésekkel az ANTSZ ellátott bennünket, és folyamatosan is ellát.

Lényegesen több telefonálgatás és adminisztratív feladat hárul ránk, ami megnehezíttette a múlt év mindennapi rendeléseit, nagyon sok időráfordítást igényelt tőlünk csupán a rengeteg jelentés elküldése. Lázas beteg nem léphette át a rendelő ajtaját. Sok tanácsadás telefonon történt.

 A telefonos elérhetőségünk jól működött.

Az E-receptek használata nem volt hibamentes, mert sokszor tapasztaltuk, hogy a beteg felírt receptjeit um. ”nem találta a patikus” az E-térben. Az kedvező, hogy a beteg TAJ számának ismeretében már hozzátartozó is kiválthatja a recepteket. Súlyos mozgáskorlátozottság esetén ez nagy előny. Sok betegnek megkönnyíti a mindennapjait, hogy 3 hónapra is írhatunk fel recepteket, és rendelheti tőlünk mind ezt telefonon.

A véralvadásgátlót szedő betegek INR szintjének ellenőrzése változatlanul szervezetten, az Önkormányzat segítségével megtörténik a rendelőben.

Betegségek előfordulása:

A betegségek jellege az országos átlagnak megfelelő.

-Szív és érrendszeri megbetegedés: 342 fő

-Anyagcsere betegségek: 65 fő

-Krónikus tüdőbetegségek: 35 fő

-Daganatos betegségek: 30 fő

-Szenvedély betegségek: 3 fő

-Pszichiátriai gondozottak:7 fő

-Endokrinológiai betegségek: 28 fő

-Mozgásszervi megbetegedések: 40 fő

A gondozott betegek egészségi állapotát havi, illetve negyedévi gyakorisággal rendszeresen ellenőrizzük.

A térítés nélküli influenza oltások mellett, a veszélyeztetett krónikus betegeknek kellő tájékoztatást adtunk a még lehetséges, elérhető megelőző oltási lehetőségekről, és természetesen a betegek igényelték is azokat, és beadtuk azokat is.( Pneumovax, Encepur, stb)

A kullancs ellenes oltásokat is egyre gyakrabban, többek is kérik.

A receptek felírásánál figyelembe kell vennünk természetesen azt is, mennyi a gyógyszer ára. Sokszor találkozunk nehéz gazdasági és szociális körülményekkel, ami természetesen maguknak a betegnek a legnagyobb gond, de a gyógyulásukat is ez a tény sajnálatos módon lelassíthatja.

A krónikus betegek ellátásában nagyon nagy segítséget jelent az otthoni szakápolási szolgálat.

A múlt esztendőben 19 beteget gondoztak, nagyon lelkiismeretesen a gondozónők. Van olyan ellátási esetük, akikhez szinte napi rendszerességgel mentek, van akit hetente 2-3 alkalommal látogattak. Segítenek a pontos gyógyszerelésben, a mosdatásban, a sétálásban, a rendszeres megjelenésük igazi gyógyír a betegek számára. Amikor rosszabbodást észleltek a gondozottjuk egészségi állapotában, akkor azt mindig jelezték felém.

Mikor a család úgy döntött, hogy végstádiumú beteget otthoni körülmények között ápolnak, búcsúztatnak el, és szerették volna ha a beteg otthonában hunyja le végleg a szemét, akkor hospice szolgáltatást szerencsére tudtunk kérni számukra.

A védőnővel együtt jó kapcsolatban működtettük az iskolaorvosi szolgálatot, illetve az óvodáskorúak egészségügyi ellátását, teljes összhangban tudtunk együtt dolgozni.

Tárgyi feltételek:

A minimum feltételben előírtak teljesülnek, mindennapi működés biztosított.

A veszélyes hulladék gyűjtése és megsemmisítése, a szerződött cég közreműködésével megoldott. Az EKG készülék akkumlátor cseréje és műszaki felülvizsgálata a múlt az évben megtörtént.

A fogyóeszközök pótlása megoldottvolt.

A házipatika működése leállt, a múlt év végével. A Kovács Margit Nővér távozásával 200 Ezer Forint hiány keletkezett, a nem megfelelő adatkezelések, illetve mulasztások miatt.

A hiányt Margó elismerte, utólag rendezte. A teljes rendezés ez év márciusában megtörtént.

Figyelmetlenségekről volt szó, nem szándékos károkozásról.

Várnunk kellett ezért, a patika újraindításával.

A praxisban történt nővérváltás ez idáig nem nevezhető szerencsésnek, illetve problémamentesnek.

Az eredményes, biztonságos háziorvosi szolgáltatás alapját képező, általam szükségesnek vélt orvos-nővér bizalmi viszony, a kellő együttműködés - ami ez idáig mindegyik nővérrel kialakult a rendelői munka során, szinte baráti viszonyunk volt-, a múlt esztendőben, illetve a mai napig is, még nem tapasztalható a rendeléseink során a jelenlegi nővér és köztem. Ez nagyban megnehezíti a rendeléseket, főleg ilyen veszélyes, fokozott együttműködést igénylő, illetve jóval több adminisztratív, közös munkát igénylő, járványos időszakban. Nem tudok biztosan számítani a nővéri segítségre sajnos.

Szűrések:

Amennyire a járványos helyzet engedte, igyekeztünk egyre több prevenciós szűrésre utalni főleg azon betegeket, akiknél nagyobb esély látszik krónikus megbetegedések kialakulására.

Amint a múlt esztendőben is írtam, a” magas vérnyomásos ” megbetegedéseket, cukorbetegséget, pajzsmirigybetegséget, és daganatos megbetegedéseket is rendszerességgel szűrjük.

A daganatos megbetegedésekre utaló, már enyhe tünetek esetén is, a lehetséges módszerekkel vérvételi vizsgálatokat, ultrahang és rtg vizsgálatokat minél hamarabb elrendeltük a betegeknek.

Összefoglalva úgy ítélem meg a helyzetet, hogy alapellátás, illetve a védőnői szolgálat a törvények és a jogszabályok betartása mellett az ANTSZ által megkövetelt és ellenőrzött szakmai követelményeknek megfelelően működött a múlt évben, együttműködve az egyéb hatóságokkal, állami és önkormányzati szervekkel.

Az otthoni szakápolás központja változott: 8900.Zalaegerszeg, Kossuth Lajos u. 36-38

 t:92/310-642

A Hospice Szolgálat központja is új lett. Mónika-M Otthonápolási és Hospice Szolgálat

 20/9824880

2021.04.10. Köszönettel:

 Dr. Balázs Mária